આવશ્યક સામાનઃ જો જાતે ભોજન બનાવવું હોય તો ભોજનનાં વાસણો જોડે લઇ જવાં. રસ્તે રસ્તે બજારો છે. તેથી આ બધી કડાકૂટની જરૂર નથી. અહીં ગરમ કામળો, કપડાં વગેરે સાથે રાખવાં આવશ્યક છે. વળી મુકિતનાથ દામોદરકુંડ જવાનું હોય તો ગરમ કપડાંં, બે કામળા, થોડી સાકર, કાળાં મરી, લીંબુ, આંબલી, મીણબત્તી, ટોર્ચ, ભોજન બનાવવાનાં હલકાં વાસણ સાથે રાખવાં જરૂરી છે. રસ્તામાં ચોખા, લોટ, દાળ મળતા રહે છે. મુકિતનાથથી દામોદર કુંડ જવું હોય તો ત્રણ ચાર દિવસ ચાલે તેટલા ચોખા સાથે રાખવા જરૂરી છે.•